

# Илдар Халиков Актүбә өлкәсе (Казакъстан) хакиме урынбасары Гали Искалиев белән очрашты

*14.10.2014*


Бүген Татарстан Республикасы Премьер-министры Илдар Халиков Актүбә өлкәсе (Казакъстан республикасы) хакиме урынбасары Гали Искалиев җитәкчелегендәге Актүбә өлкәсе делегациясе әгъзалары белән очрашты.


Очрашу ТР Хөкүмәте йортында узды. Татарстан ягыннан шулай ук "ТАИФ" ААҖ генераль директоры Альберт Шиһабетдинов, "Түбән Кама Нефтехим" ААҖ директорлар советы рәисе, "ТАИФ" ААҖ генераль директорының "Түбән Кама Нефтехим" ААҖ нең идарә һәм стратегик үсеш буенча урынбасары Владимир Бусыгин, «Татнефтехиминвест-холдинг» ААҖ генераль директоры Рафинат Яруллин катнашты.


Ике яктан да катнашучылар нефть-газ химиясе өлкәсендә хезмәттәшлек мәсьәләләре хакында фикер алыштылар. Бу шул исәптән, Казакъстанга Татарстанда җитештерелгән ягулык җибәрүне арттыру, озак сроклы контрактлар төзү, шулай ук башка темаларга карый.


*ТР Президенты матбугат хезмәте, Елена Бритвина.*
Илдар Халиков Актүбә өлкәсе (Казакъстан) хакиме урынбасары Гали Искалиев белән очрашты